
Genopslag
Dansk- og klasselærer til 4. klasse 

Vil du være klasselærer for en 4. klasse på en skole, hvor relationer, faglighed og fællesskab går hånd i hånd?
På Esajasskolen i Hvidovre søger vi en engageret dansk- og klasselærer, der kan skabe et trygt og motiverende læringsmiljø og samtidig være en tydelig lærer.

Hos os bliver du en del af en mindre skole med korte beslutningsveje, tæt samarbejde og mulighed for at få indflydelse på skolens udvikling. Vi vægter nærhed højt, både mellem elever, forældre, medarbejdere og ledelse.

Hvad skal du undervise i?
I dette skoleår vil skemaet blandt andet indeholde:
· Dansk, engelsk og kristendom i 4. klasse
· Klasselærer i 4. klasse
· Engelskundervisning på mindre hold
· Tysk i 5. og 6. klasse
· Idræt i 5. klasse
· Støttetimer
· Eventuelt musik,

Hører ikke alle fagene til dine spidskompetencer, vil vi stadig meget gerne høre fra dig. Det vigtigste er, at du brænder for danskfaget og kan se dig selv som klasselærer. 

Der er mulighed for deltidsansættelse.

Vi forestiller os, at du
· er læreruddannet eller har tilsvarende kvalifikationer
· brænder for danskfaget
· er tydelig i din klasseledelse
· kan skabe stærke relationer til elever og forældre
· ser værdien i et tæt kollegialt samarbejde
· kan identificere dig med skolens kristne værdigrundlag 

Du bliver en del af et fællesskab
På Esajasskolen lægger vi vægt på et godt kollegialt samarbejde, hvor man kan dele erfaringer og søge sparring hos både kolleger og ledelse. Som ny medarbejder får du en grundig introduktion til skolen, og i den første tid vil der være mulighed for støtte og sparring, så du kan finde godt til rette i hverdagen.
Vi ved, at man lykkes bedst som lærer, når man har dygtige mennesker omkring sig.
Derfor får du som ny medarbejder en mentor, tæt sparring fra kolleger og ledelse samt adgang til et fællesskab, hvor vi hjælper hinanden og deler erfaringer. Vi prioriterer samarbejdet højt og arbejder bevidst for, at nye medarbejdere får en god start.

Faglig udvikling med udsyn
På Esajasskolen ønsker vi ikke kun at udvikle vores elever. Vi ønsker også at udvikle os som professionelle.
Derfor investerer vi aktivt i medarbejdernes faglige udvikling. De seneste år har lærere fra skolen været på kurser og studieture i blandt andet Norge, Irland og Tyskland. Vi deltager i Erasmus-samarbejder og har indledt et samarbejde med en skole i Tyskland, som giver mulighed for både faglig inspiration og internationale perspektiver.
Vi ønsker at være en skole, der står solidt på egne værdier og samtidig er nysgerrig på verden omkring os.

Om Esajasskolen
Esajasskolen er en kristen friskole i Hvidovre med cirka 260 elever.
Vi er store nok til at rumme mange kompetencer og små nok til, at alle kender hinanden. Vores kristne menneskesyn præger hverdagen gennem nærvær, respekt, omsorg og ansvarlighed.
Vi søger en lærer, som kan se sig selv i en skole, hvor det kristne værdigrundlag er en naturlig del af hverdagen. Fortæl os gerne, hvad det betyder for dig.
Ansættelse sker efter overenskomst mellem Finansministeriet og Lærernes Centralorganisation.

Ansøgning
Ansøgningsfristen er den 18. november.
Samtaler afholdes i uge 48.
Har du spørgsmål til stillingen, er du meget velkommen til at kontakte skoleleder Mark Lindberg-Christensen på telefon 36 32 10 01.

Ansøgning og CV sendes samlet i én PDF til: mlc@esajasskolen.dk

Læs mere om skolen på www.esajasskolen.dk

Vi glæder os til at høre fra dig!

